**Dodatok č. 1 k Školskému poriadku Základnej školy**

**v súvislosti s výskytom ochorenia COVID-19**

**na šk.rok 2021/2022**

Zriaďovateľ: Obec Hraň

 Prevádzkovateľ: ZŠ s MŠ

Vypracované dňa: 28.8.2021

Pečiatka , podpis prevádzkovateľa

# Organizácia a podmienky výchovy a vzdelávania ZŠ s MŠ v Hrani na školský rok 2021/2022

Na základe odporúčaní MŠVVaŠ SR1, ÚVZ SR2 a na základe dohody so zriaďovateľom vydáva ZŠ s MŠ v Hrani nasledovné opatrenia kvôli nákaze COVID 19 od 1.9.2021 až do odvolania. Tento dodatok upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských, hygienických, pracovnoprávnych a ďalších predpisov.

Tieto pokyny sa budú dodržiavať po dobu trvania potreby epidemiologických opatrení a odporúčaní, ktoré sa môžu priebežne meniť a dopĺňať.

Všetky ostatné dôležité informácie nájdete na stránke: [https://ucimenadialku.sk/navrat-do-skol/skolsky-rok-2021-2022#infografiky](https://ucimenadialku.sk/navrat-do-skol/skolsky-rok-2021-2022%23infografiky)

# Prezenčná výučba ani prevádzka ZŠ s MŠ sa nemení

1. **Preberanie a odovzdávanie detí**

Žiaci ZŠ vstupujú do budovy školy bez vstupu rodičov (výnimku majú rodičia integrovaného žiaka). Celkový čas zdržiavania sa osôb sprevádzajúcich žiaka vo vonkajších a vnútorných priestorov školy by nemal presiahnuť 10 minút. Žiaka môže sprevádzať vždy len jeden zákonný zástupca.

# Zákonný zástupca

* + Zodpovedá za dodržiavanie hygienicko-epidemiologických opatrení pri privádzaní žiaka do školy, počas pobytu v šatňovom / vstupnom priestore školy a pri odvádzaní žiaka zo školy v zmysle aktuálnych opatrení ÚVZ SR (nosenie rúšok, dodržiavanie odstupov, dezinfekcia rúk).
	+ Dodržiava pokyny riaditeľa školy, ktoré upravujú podmienky ZŠ s MŠ na obdobie školského roka 2021/2022.
	+ Zabezpečí pre svoje žiaka minimálne dve rúška a papierové jednorazové vreckovky do triedy.
	+ Predkladá po každom prerušení dochádzky dieťaťa / žiaka do školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezpríznakovosti . Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. V opačnom prípade pôjde o neospravedlnenú neprítomnosť na vyučovaní, ktorá môže mať za následok zhoršenú známku zo správania, prípadne nutnosť vykonať komisionálne skúšky. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast.
	+ Ak rodič nechá doma žiaka na základe vlastného rozhodnutia, nárok na OČR mu nevzniká. Nárok na ošetrovné má rodič, ak riaditeľ školy alebo miestne príslušný regionálny úrad verejného zdravotníctva rozhodol o prerušení vyučovania v triede žiaka, alebo ak si žiak vyžaduje celodenné ošetrovanie na základe potvrdenia všeobecného lekára pre deti a dorast.

V prípade neprítomnosti dieťaťa / žiaka v škole a školskom zariadení z dôvodu:

* + podozrenia na ochorenie COVID-19 (označený ako „Úzky kontakt“ RÚVZ3, infektológom alebo všeobecným lekárom)
	+ ochorenia na COVID-19 (potvrdené ochorenie RÚVZ, infektológom alebo všeobecným lekárom)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Ministerstvo školstva, vedy, výskumu a športu Slovenskej republiky

2 Úrad verejného zdravotníctva Slovenskej republiky

predkladá pri návrate dieťaťa / žiaka do školského zariadenia „Potvrdenie o chorobe“ vydané len všeobecným lekárom pre deti a dorast a to bez ohľadu na dĺžku trvania jeho neprítomnosti.

V prípade, že je u žiaka podozrenie alebo potvrdené ochorenie COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola žiakovi nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiak zo školy vylúčený. Ďalej sa postupuje podľa manuálu „Školský semafor v šk.roku 2021/2022“.

1. **Organizácia a obsah vzdelávania**
	* Presuny žiakov na chodbách, návšteva toaliet sa organizuje s dôrazom na minimalizáciu kontaktov medzi skupinami detí, vrátane zamestnancov školy.
	* Žiaci 1. stupňa nosia rúško všade vo vnútorných priestoroch školy.
	* ZŠ s MŠ organizuje spoločné akcie – súťaže a iné hromadné podujatiaza dodržiavania prísnych epidemiologických opatrení.
	* Zvýšenú pozornosť je potrebné venovať rozvíjaniu a upevňovaniu hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
	* Realizácia krúžkovej činnosti pre deti a žiakov sa môže realizovať .
	* Vyučovanie hudobnej výchovy a všetkých predmetov prebieha normálne, žiaci sú chránení rúškami, ktoré majú počas celého vyučovania.
	* Vyučovanie telesnej výchovy organizovať v prípade priaznivých klimatických podmienok v exteriéri, v interiéri ju realizovať s minimalizovaním premiešavania tried.

# Opatrenia ZŠ s MŠ kvôli prevencii nákazy COVID-19

* + Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich detí do ZŠ vo vonkajších a vnútorných priestoroch školy by nemal presiahnuť 10 minút. Sprevádzajúca osoba sa zdrží v šatni len na nevyhnutný čas, nevstupuje do priestorov šatní ZŠ a umyvárne s WC (výnimku majú rodičia integrovaného dieťaťa). Sprevádzajúca osoba sa v priestoroch budovy školy pohybuje vždy v rúšku resp. v súlade s aktuálnymi hygienicko-epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne.
	+ Žiak ZŠ vstupuje do budovy bez sprevádzajúcej osoby, zabalené náhradné rúško odloží do vrchnej časti šatne a do triedy vstupuje v rúšku. Počas pobytu v škole je povinné nosiť rúško.
	+ Nepedagogický zamestnanec školy nosí rúško alebo ochranný štít. Pedagogický zamestnanec a odborný zamestnanec (napr. asistent učiteľa) má povinnosť nosiť rúško alebo ochranný štít.
	+ Vstup cudzím osobám do priestorov školy je možný len s výnimkou potvrdenou riaditeľom školy a čestným prehlásením o bezpríznakovosti danej osoby .
	+ Priestory školy, hygienické zariadenia a priestory umyvárne, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane. Osobitná pozornosť sa venuje dezinfikovaniu šatňových / vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
	+ Toalety sú vybavené mydlom v dávkovači a jednorazovými papierovými utierkami pre bezpečné usušenie rúk.
	+ Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša).

# Všeobecné odporúčania pri podozrení na ochorenie COVID-19

* + Nikto s príznakmi infekcie dýchacích ciest, ktoré by mohli zodpovedať známym príznakom COVID- 19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov školy.
	+ Ak žiak v priebehu dňa vykazuje niektorý z možných príznakov COVID-19, je nutné umiestniť ho s nasadením rúškom do samostatnej miestnosti, ZŠ – zborovňa, a kontaktovať zákonných zástupcov, ktorí ho bezodkladne vyzdvihnú.
	+ Ak sa u zamestnanca školy objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

# V prípade potvrdenia ochorenia COVID-19

* + Prechádza škola zo zelenej fázy do oranžovej fázy, ktorej cieľom je pripraviť školu na prípadnú červenú fázu.
	+ Škola postupuje podľa usmernenia miestneho príslušného RÚVZ.

S dodatkom č. 1 ku Školskému poriadku musia byť preukázateľne oboznámení všetci zamestnanci podieľajúci sa na prevádzke zariadenia.

|  |  |  |  |
| --- | --- | --- | --- |
| pracovná pozícia | meno a priezvisko | podpis | dátum podpisu |
| učiteľka | Mgr.Adriana Naďová |  |  |
| učiteľka | Mgr. Ingrid Schnellyová |  |  |
| učiteľ | Mgr. Andrej Naď |  |  |
| upratovačka | Jozefína Barnová |  |  |
| Ekonómka | Anna Filtešová |  |  |
| učiteľ | Vladimír Čech |  |  |
| školník | Erik Karička |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |